open-index/open-wikipedia-markdown huggingface dataset:
KK Kilučiai

**KK „Kilučiai““** – mėgėjų krepšinio klubas iš Kilučių, Biržų rajono, rungtyniavęs mažų miestelių lygoje MML.

## Klubo pavadinimai
* 2013–2015 m. Kilučių KK „Kilučiai-Valdo“ (spalvos: žalia geltona)
* 2015–2016 m. Kilučių KK „Kilučiai“ (spalvos: žalia geltona)

## Sezonai

### 2013–2014 m. sezonas

Lietuvos mažųjų miestelių krepšinio lyga
* 2015-03-28 Kavarsko Kavarskas vs. Kilučių Valdo 82-64
* 2015-03-22 Kilučių Valdo vs. Kavarsko Kavarskas 66-84
* 2015-02-21 Parovėjos Agaras vs. Kilučių Valdo 86-62
* 2015-02-14 Pandėlio Pandėlys vs. Kilučių Valdo 77-71
* 2015-01-31 Kilučių Valdo vs. Juodupės Rokvesta 64-102
* 2015-01-18 Obelių SK Obeliai vs. Kilučių Valdo 90-65
* 2014-12-07 Juodupės Rokvesta vs. Kilučių Valdo 82-56
* 2014-11-30 Kilučių Valdo vs. Parovėjos Agaras 66-80
* 2014-11-15 Kilučių Valdo vs. Obelių SK Obeliai 71-83
* 2014-11-02 Kilučių Valdo vs. Pandėlio Pandėlys 91-48

### 2014–2015 m. sezonas
Lietuvos mažųjų miestelių krepšinio lyga
* 2015-03-28 Kavarsko Kavarskas vs. Kilučių Valdo 82-64
* 2015-03-22 Kilučių Valdo vs. Kavarsko Kavarskas 66-84
* 2015-02-21 Parovėjos Agaras vs. Kilučių Valdo 86-62
* 2015-02-14 Pandėlio Pandėlys vs. Kilučių Valdo 77-71
* 2015-01-31 Kilučių Valdo vs. Juodupės Rokvesta 64-102
* 2015-01-18 Obelių SK Obeliai vs. Kilučių Valdo 90-65
* 2014-12-07 Juodupės Rokvesta vs. Kilučių Valdo 82-56
* 2014-11-30 Kilučių Valdo vs. Parovėjos Agaras 66-80
* 2014-11-15 Kilučių Valdo vs. Obelių SK Obeliai 71-83
* 2014-11-02 Kilučių Valdo vs. Pandėlio Pandėlys 91-48

## Išnašos

## Nuorodos
* MML svetainė
* Facebook: Biržų krepšinis
Parovėjos KK Agaras

**KK „Agaras“** – mėgėjų krepšinio klubas iš Parovėjos, Biržų rajono, rungtyniaujantis mažų miestelių lygoje MML.

## Klubo pavadinimai

* 2015–2016 m. Parovėjos KK „Agaras“ (spalvos: juoda-balta-raudona)

## Sezonai

### 2014–2015 m. sezonas
Lietuvos mažųjų miestelių krepšinio lyga
* 2015-03-27 Parovėjos Agaras vs. Pandėlio Pandėlys 75-66
* 2015-03-22 Pandėlio Pandėlys vs. Parovėjos Agaras 80-67
* 2015-03-14 Šeduvos SK Šeduva vs. Parovėjos Agaras 78-93
* 2015-03-07 Parovėjos Agaras vs. Šeduvos SK Šeduva 74-99
* 2015-02-21 Parovėjos Agaras vs. Kilučių Valdo 86-62
* 2015-01-31 Parovėjos Agaras vs. Pandėlio Pandėlys 85-62
* 2015-01-24 Obelių SK Obeliai vs. Parovėjos Agaras 115-52
* 2015-01-10 Parovėjos Agaras vs. Juodupės Rokvesta 55-81
* 2014-12-13 Parovėjos Agaras vs. Obelių SK Obeliai 62-83
* 2014-11-30 Kilučių Valdo vs. Parovėjos Agaras 66-80
* 2014-11-15 Pandėlio Pandėlys vs. Parovėjos Agaras 74-76
* 2014-10-26 Juodupės Rokvesta vs. Parovėjos Agaras 107-45

### 2015–2016 m. sezonas

Žaidėjai
* Karolis Petkevičius PG 175 cm 60 kg 21 m.
* Erikas Kleinis SF 180 cm 80 kg 33 m.
* Tadas Gudeikis PF 193 cm 86 kg 30 m.
* Dovydas Venclovas SG 180 cm 75 kg 29 m.
* Vilandas Balčiūnas PF 189 cm 115 kg 34 m.
* Danas Skeberdis C 200 cm 110 kg 51 m.
* Redas Vaitiekūnas PG 175 cm 75 kg 37 m.
* Aurimas Tuomas SG 182 cm 75 kg 30 m.
* Ramūnas Armonas SG 182 cm 77 kg 28 m.
* Evaldas Vasiliauskas SG 179 cm 76 kg 31 m.
* Liutauras Alekna PF 188 cm 85 kg 32 m.
* Mantas Pilvelis C 198 cm 105 kg 27 m.
* Domas Grundelė SF 190 cm 80 kg 32 m.
* Tadas Špokas SF 191 cm 93 kg 29 m.
* Antanas Macys C 199 cm 110 kg 22 m.
* Arūnas Armonas SG 183 cm 90 kg 22 m.
* Andrius Stabinys PF 195 cm 90 kg 28 m.

## Nuorodos
* MML: http://www.mml.lt/komandos/1934-parovejos-agaras/zaidejai.html
Sing

**Sing** – trečiasis studijinis britų atlikėjo Gary Barlow albumas, išleistas 2012 m. gegužės 25 d. Albumas buvo skirtas Britanijos karalienės Elžbietos II 60-ies metų valdymo jubiliejui paminėti. Albumo singlas „Sing“ tapo oficialia šios šventės daina ir taip pat pasiekė pirmąją vietą „UK Singles Chart“ reitinge. Albumas taip pat susilaukė daugiausia teigiamų kritikų įvertinimų ir debiutavo pirmoje vietoje šalyje, reitingo viršūnėje išbūdamas tris savaites. „Sing“ buvo antrasis solinis Barlow albumas, pasiekęs reitingo viršūnę.

## Dainų sąrašas

## Išnašos
Gary Barlow

**Geris Barlovas** (*Gary Barlow*, g. 1971 m. sausio 20 d.)* – [[Jungtinė Karalystė|britų]] dainininkas, dainų autorius, įrašų prodiuseris, pianistas ir kompozitorius iš Frodšemo. Geriausiai žinomas kaip grupės „[[Take That]]“ pagrindinis vokalistas, taip pat muzikinio konkurso „The X Factor UK“ 8-10 sezonų pagrindinis vertintojas. Barlow yra vienas sėkmingiausiu Britanijos dainų autorių, kadangi trylika jo dainų pasiekė pirmąją vietą „[[UK Singles Chart]]“ singlų reitinge. 2023 m. duomenimis, atlikėjas yra išleidęs šešis solinius albumus bei visame pasaulyje yra pardavęs per 50 milijonų įrašų.

2012 m. Barlow buvo apdovanotas [[Britanijos imperijos ordinas|Britanijos imperijos ordinu]] už nuopelnus muzikoje ir labdaringoje veikloje.

== Diskografija ==
* *Open Road* (1997)
* *Twelve Months, Eleven Days* (1999)
* *Sing* (2012)
* *Since I Saw You Last* (2013)
* *Music Played by Humans* (2020)
* *The Dream of Christmas'' (2021)

## Išnašos

## Nuorodos
* 
*
Jurgis Ignotas Liubomirskis

Kunigaikštis **Jurgis Ignotas Liubomirskis** (1687 m. kovo 15 d. – 1753 m. liepos 19 d.) – ATR valstybinis ir karinis veikėjas, Karūnos lauko etmonas (1726–1732), Karūnos gvardijos pulkininkas (1744), Karūnos didysis vėliavininkas (1746–1753), lenkų ir saksų armijos generolas. Pretendentas į Transilvanijos ir Lenkijos sostus po Augusto Stipriojo mirties.

## Biografija

Lenkijos žymios magnatų Liubomirskių giminės atstovas, herbo „Družina“ savininkas. Karūnos didžiojo etmono ir Krokuvos kašteliono Jeronimo Augustino Liubomirskio (1647–1706) ir Konstancijos Bokum (m. 1704) vyresnysis sūnus. Jaunesnieji broliai – Bolemovo seniūnas Jonas Kazimieras (m. 1736/1737) ir Karūnos didysis ginklininkas Aleksandras Jokūbas (1695–1772).

## Šeima ir vaikai
Buvo vedęs du kartus. 1719 metais pirma santuoka buvo su Mariana Belinskaite (apie 1685–1730), Karūnos didžiojo maršalkos Kazimiero Liudviko Belinskio (m. 1713) ir Liudvikos Marijos Morštyn (m. 1730), Lenkijos karaliaus Augusto Stipriojo meilužės, dukterimi. Vaikai:

* Teodoras Jeronimas (1720–1761), Karūnos gvardijos pulkininkas (1749), generolas-leitenantas (1753), Karūnos didysis taurininkas (1759–1761), Boguslavo seniūnas
* Maijana, Voinickio kašteliono Adomo Jordano žmona.

1737 metais vedė antrą kartą baronesę Johaną von Štein (1723–1783), nuo santuokos su kuria turėjo trys sūnus ir dvi dukteris:

* Adolfas (m. iki 1775)
* Jurgis (1751–1797), Karūnos armijos generolas-majoras
* Pranciškus Grigalius (1752–1812), Austrijos kamergeris, Karūnos didysis pakamaris Galicijos ir Lodomerijos karalystės.
* Juzefa, kunigaikščio Adomo Poninskio (1732–1798) žmona
* Barbora, 1-mas vyras Chmelnicko seniūnas, kunigaikštis Kasperas Liubomirskis (1724–1780), 2-ras vyras generolas kunigaikštis Kalikstas Poninskis (1753–1817), 3-čias vyras Aleksandras Vinickis

## Nuorodos
Aleksandras Jokūbas Liubomirskis

Kunigaikštis **Aleksandras Jokūbas Liubomirskis** (1695 m. gegužės 11 d. – 1772 m. lapkričio 16 d., Drezdenas) – ATR valstybinis veikėjas, Karūnos didysis prievaizas (1721–1728), Karūnos didysis ginklininkas (1728–1748), Karūnos artilerijos generolas (1729), saksų armijos generolas (1746–1752), Ratnės, Bohuslavo, Gnevo ir Solecko seniūnas.

## Biografija
Lenkijos kunigaikščių Liubomirskių giminės atstovas, herbo „Szreniawa“ savininkas. Karūnos didžiojo etmono ir Krokuvos kašteliono Jeronimo Augustino Liubomirskio (1647–1706) ir Konstancijos Bokum (m. 1704) jaunesnysis sūnus. Vyresnieji broliai – Karūnos didysis vėliavininkas Jurgis Ignotas ir Bolemovo seniūnas Jonas Kazimieras.

Mokėsi pijorų mokykloje Žešuve. 1704 metais miestą užimant saksų kariams, kunigaikštis Aleksandras Jokūbas Liubomirskis buvo paimtas įkaitu ir nusiųstas į Saksoniją. Tik po Karūnos didžiojo etmono perėjimo į Augusto Stipriojo pusę Aleksandras buvo išlaisvintas. Apie 1710 metus išvažiavo mokytis į Vokietiją. 1714 metais lydėjo karalaitį Frederiką Augustą jo kelionėje į Prancūziją.

1721 metais Aleksandras Jokūbas buvo paskirtas Karūnos didžiuoju prievaizu, 1728 metais gavo Karūnos didžiojo ginklininko pareigybę. 1729 metais buvo paskirtas muškietininkų pulko vadu, tais pačiais metais gavo Lenkijos armijos generolo-majoro titulą. 1745 metais buvo paaukštintas į Saksonijos kavalerijos generolus, 1746 metais tapo Karūnos artilerijos generolu. 1752 m. birželio 7 d. atsisakė generolo titulo saksų premjerministro Henriko von Briulio naudai. Dalyvavo Septynerių metų kare su Prūsija, kapituliavo su saksų armija Pirne 1756 metais.

1723 m. įsigijo Neborovo rūmus. 1726 m. apdovanotas Baltojo erelio ordinu.

## Šeima
Iki 1720 metų vedė Karoliną Frederiką von Fictum (m. po 1758), nuo santuokos su kuria turėjo tris dukteris:

* Fredderika Konstancija, 1-mas vyras grafas Rolanas Dezaijoras, 2-ras vyras markizas de Lire
* Karolina Henrika, grafo Karolio von Flemingo žmona
* Liudvika Amelija, Saksonijos feldmaršalo ir Drezdeno gubernatoriaus, grafo Frydricho Augusto Rutovskio (1702–1764), karaliaus Augusto Stipriojo ir turkaitės Fatimos nesantuokinio sūnaus žmona.

## Nuorodos
Strangeland

**Strangeland** – ketvirtasis studijinis britų alternatyviojo roko grupės „Keane“ albumas, išleistas 2012 m. gegužės 4 d. Tai – pirmasis grupės įrašas, kuriame bosistas Jesse Quin groja kaip oficialus grupės narys. Nepaisant to, jog albumas susilaukė nelabai gerų kritikų įvertinimų, jis debiutavo pirmojoe vietoje Jungtinės Karalystės albumų reitinge, tapdamas penktuoju grupės įrašu, pasiekusiu šią viršūnę.

2012 m. birželio mėnesio duomenimis, Jungtinėje Karalystėje yra parduota virš 200 tūkstančių albumo kopijų ir albumas tapęs auksiniu.

## Dainų sąrašas

## Išnašos
Electra Heart

**Electra Heart** – antrasis studijinis Velso atlikėjos Marina and the Diamonds albumas, išleistas 2012 m. balandžio 27 d. Albumas nuo ankstesnių atlikėjos įrašų skiriasi electropop skambesiu, o dainos atliekamos atlikėjos sukurto personažo „Electra Heart“, kuris demonstruoja moteriškus stereotipus JAV kultūroje.

„Electra Heart“ nesusilaukė labai gerų kritikų įvertinimų, jie negailėjo pastabų atlikėjos naujam muzikiniui stiliui ir pačiai albumo produkcijai. Tačiau tai nesutrukdė albumui debiutuoti pirmojoje Jungtinės Karalystės albumų reitingo vietoje, tampant pirmuoju jos įrašu, pasiekusiu šią viršūnę.

## Dainų sąrašas

## Topai
### Savaitės topai

### Metų pabaigos topai

## Sertifikatai

## Išnašos

## Išnašos
Paul Weller

**Džonas Viljamas „Polas“ Veleris jaunesnysis** (*John William „Paul“ Weller, Jr.*, g. 1958 m. gegužės 25 d.) – britų dainininkas, dainų autorius ir muzikantas. Geriausiai žinomas kaip grupių „The Jam“ ir „The Style Council“ narys, taip pat 1991 m. pradėjo solinę karjerą. 2024 m. duomenimis, atlikėjas yra išleidęs septyniolika solinių albumų (iš kurių šeši pasiekė pirmąją vietą Jungtinėje Karalystėje) ir yra laikomas vienu įtakingiausių Britanijos muzikos kūrėjų. 

## Diskografija
* *Paul Weller* (1992)
* *Wild Wood* (1993)
* *Stanley Road* (1995)
* *Heavy Soul* (1997)
* *Heliocentric* (2000)
* *Illumination* (2002)
* *Studio 150* (2004)
* *As Is Now* (2005)
* *22 Dreams* (2008)
* *Wake Up the Nation* (2010)
* *[[Sonik Kicks]]* (2012)
* *Saturns Pattern* (2015)
* *A Kind Revolution* (2017)
* *True Meanings* (2018)
* *[[On Sunset]]* (2020)
* *[[Fat Pop (Volume 1)]]* (2021)
* *66* (2024)

## Išnašos

## Nuorodos
* 
*
Sonik Kicks

**Sonik Kicks** – vienuoliktasis studijinis britų atlikėjo Paul Weller albumas, išleistas 2012 m. kovo 19 d. Albumas susilaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas ketvirtuoju atlikėjo įrašu, pasiekusiu šią viršūnę.

## Dainų sąrašas

## Išnašos
Jonas Potockis

**Jonas Potockis** (?– m. 1744) – ATR valstybinis veikėjas, Lenkijos bajoras.

## Biografija
Kijevo ir Kameneco kašteliono Juozo Stanislovo Potockio sūnus.

## Valstybės tarnyba
Smotričio seniūnas, Braclavo kaštelionas nuo 1729 m.

## Šeima ir vaikai
Pirmoji žmona – Konstancija Sobieskytė. Vaikai:
* Joachimas Karolis
* Teodoras
* Ana – Antonijaus Tarlos, po to Pranciškaus Jokūbo Šembeko žmona.

Antroji žmona Sofija Branickaitė (m. 1730). Trečioji – Konstancija Danilovič, Petro Danilovičiaus duktė. Antroje ir trečioje santuokoje vaikų neturėjo.

## Literatūra
* *M. Nagielski.* Potocki Józef Stanisław (Stanisław) h. Pilawa (zm. 1722) / Polski Słownik Biograficzny.– Wrocław&nbsp;– Warszawa&nbsp;– Kraków&nbsp;– Gdańsk&nbsp;– Łódź: Zakład Narodowy Imienia Ossolińskich, Wydawnictwo Polskiej Akademii Nauk, 1984.– t. XXVIII/1, zeszyt 116.– 178 s.– S. 57-58.

## Nuorodos
* Potoccy (01).
* Potoccy (03).
Motiejus Lanckoronskis

Grafas **Motiejus Lanckoronskis** (1723 m. vasario 28 d., Jagelnica – 1789 m. rugpjūčio 14 d., Dembn) – ATR valstybinis veikėjas, Podolės stalininkas (1752–1762), Kijevo kaštelionas (1762–1772), Braclavo vaivada (1772–1789), Haličo parlamento narys.

## Biografija
Lenkijos bajorų Lanckoronskių giminės atstovas, herbo „Zadora“ savininkas. Stopnicko seniūno Vavrinco Lanckoronskio (m. 1751) ir Pranciškos Tarlaitės antrasis sūnus.

1743–1744 metais – Prancūzijos armijos kapitonas, nuo 1752 metų – šarvuotos įgulos rotmistras. 1752 metais gavo Podolės stalininko pareigybę.

1752 metais buvo išrinktas pasiuntiniu nuo Podolės vaivadijos į seimą. 1762 metais Motiejus Lanckoronskis buvo paskirtas Kijevo kaštelionu. 1764 metais tapo Baltojo erelio ordino kavalieriumi. 1772 metais gavo Braclavo vaivados pareigybę.

1783 m. lapkričio 18 d. Motiejus Lanckoronskis nuo Vokietijos imperatoriaus Juozapo II Habsburgo gavo Šventosios Romos imperijos grafo titulą.

1773 m. rugsėjo 18 d. pasirašė seimo traktatą dėl Pirmo ATR padalijimo tarp Rusijos imperijos, Prūsijos ir Austrijos. Padalijimo seime 1775 metais Motiejus Lanckoronskis įėjo į Lenkijos delegacijos, priverstos spaudžiant Rusijos imperijos, Prūsijos ir Austrijos diplomatų pripažinti Pirmąjį ATR padalijimą, sudėtį. 1778 metais seime buvo išrinktas Nuolatinės tarybos konsuliaru (patarėju) prie karaliaus.

## Šeima
1753 metais vedė Apoloniją Morštyn (m. iki 1762), Vislicos kašteliono Jobno Morštyno ir Rozalijos Šembek dukterį. Vaikai:

* Antonijus Juozapas (1761–1830), liaudies kavalerijos rotmistras (1778), Karūnos iždo komisaras (1789), Edukacinės komisijos narys (1791), Austrijos kamergeris ir Haličo ir Lodomerijos seimo maršalka (1825–1829).
* Justina (m. 1829), žmona nuo 1775 metų Ravos seniūno Pranciškaus Stepono Lanckoronskio (m. 1789)

1766 metais antrą kartą vedė Aną Dodrognevą Jablonovską (1745–1782), Naugarduko vaivados, kunigaikščio Juozapo Aleksandro Jablonovskio (1711–1777), ir Karolinos Terezės Radvilaitės (1707–1765) dukterį. Antra santuoka buvo bevaikė.

## Nuorodos

|-
Osteosarkoma

**Osteosarkoma** – piktybinis kaulinio audinio navikas. Tai dažniausiai pasitaikantis pirminis kaulų piktybinis navikas. Jis vystosi iš kaulinio audinio, kartais gali būti susijęs su buvusia infekcija, trauma, Paget liga. Pastebėta, kad svarbią reikšmę turi tumoro supresinių genų mutacijos. Dažniausiai serga 10–25 metų amžiaus asmenys, vyrai du kartus dažniau nei moterys. Naviko dažniausia lokalizacija – ilgieji vamzdiniai kaulai, beveik 50 % atvejų jis aptinkamas apie kelio sritį.

## Simptomai
Pasireiškia gana stiprus nuolatinis skausmas, patinimas, gali atsirasti patologinių lūžių. Kiek rečiau pasitaiko šlubavimas, taip pat judesių amplitudės sumažėjimas, silpnumas, atsiranda galūnės veninė stazė – kraujas nenuteka iš kojų, jos patinsta. Kaule navikas auga, plečiasi, iškelia antkaulį į minkštuosius audinius, gali plėstis į sąnarį bei metastazuoti.

## Diagnozavimas
Diagnozavimo tikslais atliekama rentgenografija – matoma netaisyklingos formos, iš kaulo ribų išeinanti destrukcijos zona, kaulo pragraužimas (piktybiškumo požymis), stebimas ties naviko kraštu antkaulio pakilimas – „stogelis“ (Coldman‘o trikampis). Radioizotopiniu skenavimu nustatomas izotopo kaupimas. Išsamesnę informaciją suteikia kompiuterinės tomografijos, magnetinio rezonanso tyrimas. Angiografija rodo minkštųjų audinių būklę. Laboratoriniuose kraujo tyrimuose nustatomas LDH, šarminės fosfatazės kiekio padidėjimas.

## Gydymas
Gydant atliekama radikali chirurginė operacija – naviko pašalinimas. Reikalinga polichemoterapija (prieš operaciją, kurios trukmė 8-12 sav., ir po operacijos, kuri trunka 6-12 mėn.). Taip pat taikoma ir radioterapija. 20-80 % ligonių pirminės diagnozės metu jau būna metastazės į plaučius. Jos gali būti šalinamos, tačiau tai nepagerina ligonio išgyvenamumo.

## Šaltiniai
* „What is osteosarcoma?“ (cancer.org) 
* „Osteosarcoma and Malignant Fibrous Histiocytoma of Bone Treatment (PDQ®)“ (cancer.gov)
Nacionalinė Škotijos galerija

**Nacionalinė Škotijos galerija** – meno muziejus Edinburge, turintis nacionalinio Škotijos statusą (adr. *The Mound, Edinburgh EH2 2EL*). Galerijoje eksponuojami Europos tapybos kūriniai nuo ankstyvojo renesanso (XIV a.) iki postimpresionizmo (XIX a. pb.), bei Škotijos dailininkų kūriniai iš 1600 − 1900 m. laikotarpio.

Galerijos lankymas nemokamas, išskyrus dedikuotas parodas. 2013 m. galeriją aplankė 1,76 mln. lankytojų.

## Istorija
Galerijos kertinį akmenį 1850 m. rugpjūčio 30 d. paklojo princas Albertas. Pagal architekto William Henry Playfair projektą pastatytame pastate galerija atidaryta 1859 m. kovo 24 d. ir pastatą dalijosi su Škotijos dailės akademija. 1882 m. po kolekcijų praplėtimų dalis kūrinių buvo atskirti į Nacionalinę Škotijos portretų galeriją ir 1889 m. pradėti eksponuoti atskirame muziejuje Edinburge.

## Eksponatai
Kai kurie iš garsiausių nacionalinės Škotijos galerijos eksponatų:


Vaizdas:Raphael The Holy Family with a Palm Tree.jpg| „Šv. Šeima prie palmės“, aut. Rafaelis, XVI a. pr., italų renesansas
Vaizdas:Peter Paul Rubens 018.jpg| „Erodo puota“, aut. Piteris Paulius Rubensas, XVII a. flamandų tapyba
Vaizdas:Jean-Baptiste Siméon Chardin - A Vase of Flowers - Google Art Project.jpg| „Gėlės vazoje“, aut. Žanas Šardenas, XVIII a. prancūzų tapyba
Vaizdas:Thomas Gainsborough - The Honourable Mrs Graham (1757 - 1792) - Google Art Project.jpg| „Garbioji misis Grehem“, aut. Tomas Geinsboras, XVIII a. anglų tapyba


## Šaltiniai

## Nuorodos

* Oficiali svetainė (anglų k.)
Petras Branickis

**Petras Pranciškus Branickis** (m. 1762 m. vasario 14 d., Lvovas) – Lenkijos dvarininkas ir valstybinis veikėjas, Haličo vėliavininkas (nuo 1729), Braclavo kaštelionas (1744–1762). Baltojo erelio ordino kavalierius (1754).

## Biografija
Lenkijos bajorų Branickių giminės atstovas, herbo „Korczak“ savininkas. Haličo kašteliono Juozapo Branickio (m. 1735) ir Terezos Iskros sūnus.

Nuo 1729 metų buvo Haličo vėliavininkas. 1744–1762 metais užėmė Braclavo kašteliono pareigybę.

1729 metais Petras Branickis buvo išrinktas nuo Haličo žemės Iždo tribunolo komisaru. Buvo renkamas pasiuntiniu (deputatu) nuo Haličo žemės į 1724, 1736 ir 1740 metų seimus.

Nuo 1729 – šarvuotos įgulos draugas, nuo 1733 metų – šarvuotos įgulos rotmistras.

1754 metų rugpjūčio 3 d. Petras Branickis buvo apdovanotas Varšuvoje Baltojo erelio ordinu.

## Šeima ir vaikai
Petras Branickis buvo veddęs Valeriją Meklaniją Šembek, Osvencimo kašteliono Petro Vaitiekaus Šembeko (m. 1738) ir Barboros Nalepec (m. 1749) dukterį. Jų vaikai:

* Pranciškus Ksaveras (1731–1819), Karūnos didysis etmonas
* Elžbieta (1733–1800), 1-mas vyras nuo 1753 metų – Sokolovo seniūnas Jonas Juozapas Sapiega (apie 1734–1761), 2-ras vyras nuo 1756 metų – generolas-majoras Jonas Sapiega (1732–1757).

## Literatūra
* „Polski Słownik Biograficzny“ (tom 2, str. 409)
* Adam Boniecki „Herbarz Polski“ (tom 2, str. 105) – Braniccy herbu Korczak

## Nuorodos
Šachnamė

**Šachnamė** ( „karalių knyga“) – persų literatūros paminklas, senovės iranėnų epas. Kūrinyje aprašoma senovės Persija iki islamo atsiradimo joje VII a. Tai pati ilgiausia pasaulyje poema, priskiriama vienam autoriui (dusyk didesnė negu „Iliada“ ar „Odisėja“). „Šachnamė“ tai poetinių ir prozinių tekstų sąvadas, kurio didžiąją dalį sudaro poeto Firdousi sukurta epopėja (~976–1011 m.). „Šachnamė“ išbaigta jau valdant Mahmudui Gaznaviečiui ir jo garbei paskirta.

## Istorija

Firdousi rašė „Šachnamė“ remdamasis persų ir tadžikų tautosaka, yra motyvų iš senosios iranėnų mitologijos, zoroastrizmo. Autorius įtraukė ir poeto Dakikio eilių, rėmėsi kitų poetų darbais. „Šachnamė“ parašyta persų kalba; tai lėmė persų kalbos atgijimą po to, kai ji buvo užgožta arabų kalbos. Pasak paties autoriaus, kūrinį sudaro 60 000 beitų (dvieilių). Tiesa, panašu, kad dalis teksto vėliau buvo prarasta, atsirado takoskyrų, todėl dabartiniuose „Šachnamė“ leidimuose būna >52 tūkst. beitų.

## Siužetas

„Šachnamė“ dalinama į 3 dalis: mitologinę, didvyriškąją ir istorinę. „Šachnamė“ pasakojimas prasideda nuo istorijos apie pirmažmogį Kajomartą. Vėliau tęsiasi jo palikuonių (Chušango, Tachmureso) valdymo linija. Valdovas Džamšidas save ėmė laikyti dievu, todėl dievas atsiuntęs Zochaką Džamšidui nugalėti. Laimėjęs slibinas Zochakas valdė tūkstantį metų, kol jį nugalėjęs kalvis Kavis. Tada prasidėjo Fariduno dinastijos era. Vėliau pasakojama Zalio ir Rudabės meilės istorija ir didvyrio Rustamo gimimas. Po to, kai karalius Novzaras pralaimi Turano karaliui Afrasiabui, prasideda 300 metų karas. Šioje dalyje pasakojama apie Rustamo didvyriškus žygius, jo kovą su Afrasiabu. Galiausiai Afrasiabą nugali Kei Chosrovas. Valdant Lochraspui iškyla naujas didvyris – Goštaspas. Būtent pastarojo valdymo metu savo mokymą pradėjęs skleisti pranašas Zoroastras. Persai priima jo mokymą, bet Turano valdovas Ardžaspas tą padaryti atsisako, todėl vėl kyla karas. Prieš Turaną į kovą stoja Isfandiaras. Epopėja baigiama Isfandiaro ir Rustamo kova bei abiejų didvyrių žūtimi.

Vėliau pasakojama istorinė dalis apie tolesnių Persijos karalių kovas, Aleksandro Makedoniečio antpuolį, Sasanidų dinastijos atsiradimą. Čia istoriniai įvykiai pinasi su mitologija, romantizavimu. Firdousi išaukština Bahramą V ir Chosrovą I kaip išmintingus ir teisingus valdovus. Kadisijaus mūšio vaizdais perteikiamas arabų užkariavimas.

## Leidimai

„Šachnamė“ leidimai pasižymėjo itin išraiškingais persų miniatiūros pavyzdžiais. Šio epo leidimus užsakydavo Persijos, Indijos, Osmanų valdovai. Seniausi žinomi rankraščiai yra iš XIII–XIV a. Jau 1227 m. buvo parengtas „Šachnamė“ vertimas į arabų kalbą (vert. Al Bandari Isfahanietis), XIX a. sudarytas osmaniškas vertimas, taip pat XIX a. atlikti vertimai į anglų, vokiečių, prancūzų, italų, rusų kalbas (pradžioje daugiausiai dalys apie Rustamą, vėliau – pilni vertimai).

## Nuorodos
* „Šachnamė“ vertimas į rusų k.
Vediniai metrai

**Vediniai metrai** () – poetinių metrų sistema, naudota vedų giesmėms kurti. Atskirai išdėstyta tam skirtoje vedangoje „Čhandas“.

Pagrindinis vedinio teksto vienetas yra metrinė pėda (*pāda*). „Rigvedoje“ 3 arba 4 pėdos sudaro posmą (*[[mantra]]*). Skiemenys pėdoje skirstomi į trumpuosius arba „lengvuosius“ (*laghu*) ir ilguosius arba „svariuosius“ (*guru*). Trumpieji skiemenys yra tie, kuriuos sudaro trumpas balsis, o po to skiemens nėra priebalsių samplaikos; visi kiti skiemenys (kuriuos sudaro ilgas balsis, dvibalsis arba po kurių yra priebalsių samplaika) yra ilgi.

Pagal pėdų skaičių posme ir skiemenų skaičių pėdoje išskiriami tokie vediniai metrai, sutinkami „Rigvedoje“:
* gajatri (गायत्री, *gāyatrī*): 3 pėdos po 8 skiemenis (viso 24 skiemenys);
* trištubhas (त्रिष्टुभ्, *triṣṭubh*): 4 pėdos po 11 skiemenų (viso 44 skiemenys);
* anuštubhas (अनुष्टुभ्, *anuṣṭubh*): 4 pėdos po 8 skiemenis (viso 32 skiemenys);
* džagati (जगती, *jagatī*): 4 pėdos po 12 skiemenų (viso 48 skiemenys);
* brihati (बृहती, *bṛhatī*): 4 pėdos po 8 ar 12 (8 + 8 + 12 + 8) skiemenų (viso 36 skiemenys).

Vietomis „Rigvedoje“ pasitaiko ir kitokių metrų (*virāj, paṅkti*). „Atharvavedoje“ taip pat veikia ši metrinė sistema, tačiau daugelyje užkalbėjimų metrai išyra, vietomis net pereina į prozą.
Juozapas Felicijonas Potockis

**Juozapas Felicijonas Potockis** (m. 1723) – ATR valstybinis veikėjas, Karūnos didysis sargybinis (1720–1723), rotmistras, Belzo ir Ropčicko seniūnas.

## Biografija
Lenkijos žymios magnatų Potockių giminės atstovas, herbo „Piliawa“ savininkas. Karūnos didžiojo etmono Felikso Kazimiero Potockio (1630–1702) ir Kristinos Liubomirskaitės (m. 1669) antrasis sūnus.

Belzo maršalka Juozapas Potockis dalyvavo Tarnogrado konfederacijos, tapę jos konsuliaru (patarėju). 1720 metais gavo Karūnos didžiojo sargybinio pareigybę. 1722 metais buvo išrinktas pasiuntiniu į seimą.

Jo pagrindinė rezidencija buvo Kristinopole. Čia 1717 metais pradėjo Šventos Dvasios katalikų bažnyčios (pradėtos dar jo tėvo Felikso Kazimiero) statybą.

Buvo palaidotas Šventos Dvasios bažnyčioje, Kristinopole.

## Šeima
Po 1720 metų buvo vedęs Teofilę Terezę Cetner (m. 1741), Lvovo seniūno Jano Cetnerio dukterį. Vaikai:

* Pranciškus Salezijus (apie 1720–1772), Karūnos disdysis raikytojas, Karūnos lauko raštininkas, Voluinės vaivada ir Kijevo vaivada, Grubešovo, Roppčicko, Sokalo, Jablonuvo ir Opalinsko seniūnas.
* Antonina, žmona nuo 1731 metų Voluinės vaivados Severino Juozapo Rževuskio (m. 1754)
Vaizdas

Žodis ***vaizdas*** gali reikšti:

* Vaizdas – bet koks matomas laukas, reginys;
* Atvaizdas – grafinė vaizdo reprezentacija ar reprodukcija (pvz., nuotrauka, paveikslas);
* Panorama – vaizdas plačiu kampu ir (ar) iš aukštai.
+ (albumas)

**+** (tariamas kaip „*plus*“) – debiutinis studijinis britų atlikėjo Ed Sheeran albumas, išleistas 2011 m. rugsėjo 9 d. Albumas iškart susilaukė didelio pasisekimo – singlai „The A Team“, „You Need Me, I Don’t Need You“ ir „Lego House“ pateko į Jungtinės Karalystės singlų reitingo penketuką. Pats albumas taip pat debiutavo pirmojoje Jungtinės Karalystės ir penktojoje JAV albumų reitingų vietose.

2017 m. kovo mėnesio duomenimis, Jungtinėje Karalystėje yra parduota per 1,95 milijono albumo kopijų, o JAV – per 1,21 milijono.

## Dainų sąrašas

## Išnašos
Born to Die

**Born to Die** – antrasis studijinis amerikiečių atlikėjos Lana Del Rey albumas, išleistas 2012 m. sausio 27 d. Tai – pirmasis atlikėjos albumas, išleistas didelėje įrašų leidykloje. Nors albumas sulaukė skirtingų kritikų įvertinimų, jis debiutavo antroje „Billboard 200“ ir pirmoje Jungtinės Karalystės albumų reitingo vietose, pastarojo viršūnėje išbūnant dvi savaites. 2014 m. birželio mėnesio duomenimis, visame pasaulyje parduota virš septynių milijonų albumo kopijų.

2012 m. lapkričio 9 d. albumas buvo perleistas kartu su „Paradise“ EP ir pervadintas į „Born to Die: The Paradise Edition“.

## Dainų sąrašas

## Išnašos
El Lisickis

**El Lisickis** (tikr. *Lazaris Markovičius Lisickis*, pagal žydus − *Elizeras Lisickis*, 1890 – 1941 m.) – iš žydų kilęs XX a. TSRS avangardinis tapytojas, architektas, grafikas, dizaineris.

## Biografija

Lazaris Markovičius Lisickis gimė 1890 m. lapkričio 10 d. Počinoko kaime, apie 50 km nuo Smolensko Rusijoje. 1909 − 1914 m. mokėsi inžinerijos Darmštate Vokietijoje, keliavo po Europą. Prasidėjus Pirmajam pasauliniui karui grįžo į Rusiją. Dėl silpnos sveikatos buvo atleistas nuo karinės tarnybos, 1915 − 1916 m. mokėsi Rygos politechnikos institute (tuo metu evakuotas į Maskvą). Po to dirbo architekto studijoje Maskvoje, kartu su Marku Šagalu iliustravo žydų knygas. 1918 m. M. Šagalas pradėjo vadovauti Vitebsko dailės mokyklai ir paskyrė Lisickį vadovauti mokyklos architektūros ir grafikos skyriui. Vienas iš jo kolegų mokykloje buvo Kazimiras Malevičius, kurio abstrakčiojo meno idėjos paveikė Lisickį. Jis maždaug tuo metu prisiėmė El Lisickio kūrybinį pseudonimą ir pradėjo kurti grupę abstrakcionistinių paveikslų bendru pavadinimu „Proun“ (Naujų meno formų įtvirtinimo projektas). Šie paveikslai priminė trimačius architektūrinius brėžinius. 

1921 m. El Lisickis trumpai dėstė Vkhutemas mokykloje Maskvoje ir buvo pasiųstas į Berlyną, kur organizavo Rusijos abstrakcionistų parodą Van Diemen galerijoje. 1923 m. El Lisickis Berlyno Didžiajai dailės parodai sukūrė „Proun kambarį“. Jis bendradarbiavo konstruktyvistų žurnaluose, turėjo ryšių su Teo van Dusburgu ir *[[De Stijl]]* menininkais. Jo pažįstamu tapo Laslas Mohojus-Nadis, kuris konstruktyvizmo idėjas skleidė Bauhaus mokykloje. Lisickio draugu buvo Naumas Gabo ir 1923 m. jis Veimare susitiko Bauhaus įkūrėją Valterį Gropijų. 1923 − 1925 m. laikotarpyje El Lisickis daugiausiai gyveno Šveicarijoje ir iki 1928 m. − Hanoveryje Vokietijoje. Po to grįžo į Rusiją, apleido tapybą ir labiau koncentravosi ties tipografika ir pramoniniu dizainu. Dirbo tuo metu valstybinės propagandos srityje (pavyzdžiui, žurnalas „TSRS statybose“), prisidėjo prie 1939 m. TSRS paviljono dizaino Pasaulinei parodai Niujorke. Jis kūrė fotomontažo kūrinius.

Lazaris Lisickis mirė nuo tuberkuliozės 1941 m. gruodžio 30 d. Maskvoje. El Lisickis savo gyvenimo metu buvo vienu žinomiausių TSRS menininkų Vakarų Europoje, savo kūryboje jis naudojo suprematizmo (Kazimiras Malevičius), konstruktyvizmo (Vladimiras Tatlinas ir Aleksandras Rodčenka), bei neoplasticizmo (Pitas Mondrianas) idėjas. Jo „Proun kambarys“ buvo atkurtas *Van Abbemuseum* Eindhovene Nyderlanduose, kur yra didelė El Lisickio tapybos darbų kolekcija.

## Darbų galerija

'Proun Vrashchenia' by El Lissitzky, ca. 1919.jpg| „Sukimosi Proun“, apie 1919 m.
NY Moma lissitsky 19D.JPG| „Proun 19D“, apie 1922 m.
Lissitzky Proun 93.jpg| „Proun“, apie 1923 m.
A Prounen by El Lissitzky c.1925.jpg| „Proun“, apie 1925 m.


## Kūrinių galerijos

* Niujorko šiuolaikinio meno muziejus
* wikiart.org

## Šaltiniai
* Ian Chilvers, John Glaves-Smith. *A Dictionary of Modern and Contemporary Art.* Oxford University Press, 2009, p. 411
* Encyclopaedia Britannica
* guggenheim.org/
Kampuotis II

**Kampuotis II** () – ežeras Lietuvoje (Zarasų raj.) ir Latvijoje (Aukštutinės Dauguvos sav.), 2 km į šiaurės vakarus nuo Turmanto. Ežero ilgis iš vakarų į rytus – 0,41 km, plotis – iki 0,27 km. Altitudė 130,3 m. Iš ežero ploto ~ 0,7 ha tenka Latvijai, ~ 6,4 ha – Lietuvai. Krantai žemi, pelkėti, tik šiaurinis krantas aukštesnis. Lietuvos pusėje pakrantėse plyti pelkės ir krūmynai, Latvijos pusėje – pievos. Telkšo ežerų virtinėje tarp Kampuočio I ežero vakaruose ir Kampuočio III ežero rytuose. Prateka Laukesos intakas Kumpotė.

Yra raudžių, ešerių, lydekų, karšių.

Latvijoje prie ežero įsikūręs Kumpočių kaimas, Lietuvoje netoliese yra Navikai.

## Šaltiniai
Riebežeris

**Riebežeris** () – ežeras Lietuvoje (Zarasų raj.) ir Latvijoje (Aukštutinės Dauguvos sav.), 8 km į pietryčius nuo Zarasų. Iš 17,3 ha ežero ploto 11,6 ha tenka Latvijai, 5,7 ha – Lietuvai. Ežero ilgis iš šiaurės į pietus 0,77 km, plotis – iki 0,38 km. Altitudė 139,1 m. Krantai statūs, tik rytuose lėkšti. Dugną dengia smėlis, dumblas. Pietinėje pakrantėje auga miškas, kitose pakrantėse daugiausia plyti pievos.

Lietuvoje į Riebežerį įteka upelis iš Kalinaukos ežero, o Latvijos pusėje išteka Laukesos intakas Grendzė. Rytinėje pakrantėje (Latvijoje) įsikūręs Medniekų kaimas.

Yra raudžių, ešerių, lydekų, karšių.

## Šaltiniai
Vievio žiedas

**„Vievio žiedas“** – futsal klubas iš Vievio, rungtyniaujantis Futsal A lygoje. Klubas įkurtas 2008 metais.

## Klubo pavadinimai

* Nuo 2008 metų **„Vievio žiedas“**

## Klubo pasiekimai
2015 m. debiutavo Lietuvos futsal A lygos pirmenybėse.

## Komandos sudėtis 2015/2016 metais

Giedrius Štreimikis
Kęstutis Blužas
Egidijus Žagaras
Aurimas Meidus
Andžej Baranovskij
Artiom Barinov
Remigijus Klimavičius
Romas Kurec
Arminas Levickas
Mantas Marcinkevičius
Nerijus Radžius
Vytautas Apanavičius
Kęstutis Jančiauskas
Artūras Kupčinskas
Gražvydas Mikulėnas
Andžej Romeiko
Jevgenijus Učajevas
Andžej Vilkicki

## Nuorodos
* Komandos aprašymas
Doo-Wops & Hooligans

**Doo-Wops & Hooligans** – debiutinis studijinis amerikiečių atlikėjo Bruno Mars albumas, išleistas 2010 m. spalio 4 d. Albumo singlai „Just the Way You Are“ ir „Grenade“ susilaukė didelio pasisekimo ir pasiekė pirmąsias vietas daugelyje singlų reitingų, tarp jų – ir Jungtinės Karalystės ir JAV. Pirmąją vietą Britanijoje pasiekė ir singlas „The Lazy Song“. Albumas sulaukė daugiausia teigiamų kritikų įvertinimų ir pasiekė pirmasias Jungtinėje Karalystėje ir Kanados albumų reitingų vietas, taip pat trečiąją JAV. 2021 m. duomenimis, visame pasaulyje parduota virš 15 milijonų albumo kopijų.

Singlas „Just The Way You Are“ 2011 m. „Grammy“ apdovanojimuose laimėjo geriausio vyriško pop atlikimo nominacijoje. Sekančiais metais, „Doo-Wops & Hooligans“ buvo nominuotas geriausio metų albumo ir geriausio vokalinio pop albumo nominacijose.

## Dainų sąrašas

## Išnašos
Balio Dvariono konkursas

**[[Balys Dvarionas|Balio Dvariono]] konkursas** – jaunųjų muzikos atlikėjų konkursas Lietuvoje. Konkursas rengiamas nacionaliniu ir tarptautiniu mastu. Nacionaliniame konkurse gali dalyvauti jaunieji pianistai ir stygininkai (iki 20 m. amžiaus), tarptautiniame konkurse – jaunieji pianistai ir smuikininkai (iki 20 m. amžiaus). Nacionalinis konkursas rengiamas kas dvejus metus, tarptautinis – kas ketverius metus. 2016 m. vasario 5–14 d. vyko XIX nacionalinis Balio Dvariono jaunųjų pianistų ir stygininkų konkursas, balandžio 23–30 d. vyko X tarptautinis Balio Dvariono jaunųjų pianistų ir smuikininkų konkursas.

Tarptautinį konkursą 2016 m. organizavo VšĮ Natų knygynas, pagrindiniai konkurso rėmėjai: Lietuvos kultūros taryba ir Lietuvos kultūros ministerija. 2016 m. nacionalinio Balio Dvariono konkurso organizatoriai: Balio Dvariono labdaros ir paramos fondas, Vilniaus Balio Dvariono dešimtmetė muzikos mokykla, Klaipėdos Stasio Šimkaus konservatorija, Klaipėdos universiteto Menų akademija, Vytauto Didžiojo Universiteto Muzikos akademija, Kauno Juozo Gruodžio konservatorija.

## Istorija
Pirmą kartą Nacionalinis Balio Dvariono jaunųjų pianistų ir stygininkų konkursas surengtas Aldonos Smilgaitės–Dvarionienės, Juliaus Andrejevo ir Aleksandro Jurgelionio iniciatyva 1974 m. Pirmąjį tarptautinį Balio Dvariono jaunųjų pianistų ir smuikininkų konkursą 1989 m. suorganizavo Lietuvos muzikų draugija.

## Nuorodos
* Oficialus Balio Dvariono puslapis internete
* Apie tarptautinį konkursą
* Apie nacionalinį konkursą
Take Care

**Take Care** – antrasis studijinis kanadiečių reperio Drake albumas, išleistas 2011 m. lapkričio 15 d. Albume atlikėjas stengėsi hiphopą maišyti su R&B, pop ir elektroninės muzikos elementais. Dauguma kritikų albumą įvertino labai gerai. Albumas debiutavo pirmoje „Billboard 200“ reitingo vietoje, tapdamas antruoju atlikėjo albumu, pasiekusiu reitingo viršūnę. Singlai „Make Me Proud“ ir „Take Care“ pateko į „Billboard Hot 100“ singlų dešimtuką.

2013 m. „Grammy“ apdovanojimuose „Take Care“ laimėjo geriausio metų repo albumo nominacijoje. 2020 m. žurnalas „Rolling Stone“ albumui skyrė 95–ąją vietą savo visų laikų geriausių albumų sąraše.

## Dainų sąrašas

## Išnašos
Pušynpelkė

**Pušynpelkė** arba ***Pušynpelkio durpynas*** – durpynas Lietuvoje, Raseinių rajone, 3,5 km į pietvakarius nuo Lyduvėnų, šalia Radviliškio–Tilžės geležinkelio. Užima 1,14 km². Iš šiaurės juosia Lyduvėnų miškas. Pietuose išteka Upės intakas Alėja.

Nenusausintos raistinės aukštapelkės durpių sluoksnio vidutinė storymė 3,8 m, didžiausia – 7,6 m. Durpių vidutinis susiskaidymas 16 %, peleningumas 2,1 %.

1973 m. Tytuvėnų durpių įmonė Pušynpelkėje pradėjo durpių kraikui kasybą. Durpės kasamos ir dabar. Artimiausia gyvenvietė – Šienlaukis.

## Šaltiniai
Purvų-Butniūnų durpynas

**Purvų-Butniūnų durpynas** arba ***Purvų-Guodžių durpynas*** – durpynas Lietuvoje, Biržų rajone, 6 km į vakarus nuo Vabalninko. Užima 13,8 km². Driekiasi iš šiaurės į pietus ~8 km, telkšo trijuose kloniuose, skiriamuose nesupelkėjusių salų bei pusiasalių. Išteka Tatulos intakas Upytė bei šios intakai – Mažoji Upytė, Klimbalė. Iš vakarų supa Butniūnų miškas.

Nenusausintos pelkės (46 % aukštapelkės, 35 % žemapelkės, 19 % tarpinio pobūdžio pelkės) durpių sluoksnio vidutinė storymė buvo 2 m, didžiausia – 6 m. Durpių vidutinis susiskaidymas 38 %, peleningumas 8,9 %, vidutinis drėgnumas 86 %. Po durpėmis slūgso sapropelio sluoksnis (iki 2,8 m). Po juo guli priesmėlis.

Kupiškio durpių įmonė Purvų-Butniūnų durpyne vykdė durpių kraikui kasybą (1985 m. – 58 000 t). Šalia durpyno įsikūrę Butniūnų, Medinų I, Purvų I, Sungailių, Linaičių kaimai.

## Šaltiniai
Purvių–Viliošių miškai

**Purvių-Viliošių miškai** – miškų masyvas šiaurės Lietuvoje, Akmenės rajone, 1 km į šiaurės rytus nuo Ventos miesto. Priklauso Mažeikių miškų urėdijai (Ventos girininkijai). Apima 33,2 km² plotą.

Masyvą sudaro Purvių, Viliošių, Vervedžių, Pragalvojų, Paeglesių, Skabeikių miškai. Paviršius lygus. Dirvožemiai – velėniniai jauriniai glėjiški ir jauriniai glėjiški priemoliai bei priesmėliai, taip pat aukštapelkiniai durpžemiai. Miško vakariniu pakraščiu teka Dabikinė, o per mišką – jos intakai Liuišis, Pragalvys, Graižupis, bei Ventos intakai Eglesys, Vervedis.

Medynai:
* eglynai: 35 %
* beržynai: 30 %
* pušynai: 18 %
* baltalksnynai: 9 %
* drebulynai: 7 %
* juodalksnynai: 1 %

Jaunuolynai sudaro 32 % medynų, pusamžiai medžiai 51 %, pribręstantys 13 %, brandūs 4 %.

Miškuose gyvena stambieji kanopiniai žvėrys, lapės, kiškiai, usūriniai šunys, voverės, kiaunės, jerubės, slankos.

Purvių-Viliošių miškus kerta plentas  bei geležinkelio atšaka į Naująją Akmenę. Aplink įsikūrę kaimai: Venta, Lapkasiai, Skretiškė, Pragalvojai, Vervedžiai, Dusai, Jaskaudžiai.

## Šaltiniai
Izabelė (Portugalija)

**Izabelė Portugalė** (; 1503 m. spalio 24 d., Lisabona – 1539 m. gegužės 1 d., Toledo) – imperatoriaus Karolio V žmona.

## Biografija

Gimė 1503 m. spalio 24 d. Lisabonoje. Portugalijos karaliaus Emanuelio I Aviso ir jo antros žmonos Marijos Aragonietės duktė. 1525 m. lapkričio 1 d. Sevilijoje ji ištekėjo už savo pusbrolio Karolio V. Buvo Ispanijos regentė 1528–1533 ir 1535–1538 metais.

Po penkto vaiko gimimo 1539 m. gegužės 1 d. Tolede mirė nuo gripo arba pneumonijos.

## Vaikai
* Pilypas II Habsburgas (1527 m. gegužės 21 d. – 1598 m. rugsėjo 13 d.)
* Marija (1528 m. birželio 21 d. – 1603 m. vasario 26 d.) – nuo 1548 metų imperatoriaus Maksimilijono II žmona
* Ferdinandas (1530 m.)
* Chuana (1537 m. birželio 26 d. – 1573 m. rugsėjo 7 d.) – nuo 1552 metų Portugalijos infanto Žuano Manuelio žmona
* Chuanas (1539 m. balandžio 20 d. – 1539 m. balandžio 20 d.)

## Nuorodos
Pūsčios durpynas

**Pūsčios durpynas** – durpynas Lietuvoje, Zarasų rajone, 3,5 km į šiaurės rytus nuo Degučių, šalia plento . Užima 2,7 km². Šiaurės rytiniu pakraščiu teka Nikajus, šiauriniu – jo intakas Kumpuolėja.

Nenusausintos plynraistinės aukštapelkės durpių sluoksnio vidutinė storymė buvo 3 m, didžiausia – 4 m. Durpių vidutinis susiskaidymas 20 %, peleningumas 2 %; durpės aukštapelkinės plyninės. Po jomis slūgso sapropelio sluoksnis (iki 2 m).

1959 m. Rokiškio durpių įmonė Pūsčios durpyne pradėjo durpių kraikui kasybą. Artimiausios gyvenvietės – Cholopovka, Raistiniškės. Kiek toliau pietuose plyti Liminėlio durpynas.

## Šaltiniai
Purvynas

**Purvynas** – ežeras rytų Lietuvoje, Švenčionių rajone, 9,5 km į šiaurės vakarus nuo Pabradės, 5,5 km į pietus nuo Joniškio, Labanoro girioje (Varnėnų miške). Ilgis iš šiaurės rytų į pietvakarius 1,24 km, plotis iki 0,3 km. Altitudė 139,3 m. Yra 0,06 ha dydžio salelė. Ežerą supa dideli pelkynų plotai (Padubingės pelkė), krantai žemi, miškėti.

Į Purvyną šiaurės rytuose įteka D-1-1 upelis iš Leikštikėlio ežero, pietvakariuose tas pats upelis išsruvena link D-1 upelio (Žeimenos upės intako Dubingos intako).

Apyežerė negyvenama (artimiausi kaimai – Šarkiškė, Purviniškiai).

## Šaltiniai
Marija Ispanė

**Marija Ispanė** (; 1528 m. birželio 21 d., Madridas – 1603 m. vasario 26 d., Las-Deskalsasas-Realesas) – Ispanijos infantė, imperatoriaus Maksimilijono II žmona.

## Biografija

Imperatoriaus Karolio V ir Izabelės Portugalės vyresnioji duktė. 1548 metais ištekėjo už savo pusbrolio Masimilijono. Tėvui prašant Marija su savo vyru buvo Ispanijos regentai jam nesant.

1552 metais jie grįžo į Vieną. Marija ir Maksimilijonas turėjo 16 vaikų.

## Vaikai
# Ana (1549 m. lapkričio 1 d. – 1580 m. spalio 26 d.) – Ispanijos karaliaus Pilypo II Hasburgo ketvirtoji žmona, Pilypo III motina.
# Ferdinandas (1551 m. kovo 28 d. – 1552 m. liepos 25 d.)
# Rudolfas II (1552 m. liepos 18 d. – 1612 m. sausio 20 d.) – Šventosios Romos imperijos imperatorius
# Ernsetas (1553 m. liepos 15 d. – 1595 m. vasario 12 d.) – erchercogas, Ispanų Nyderlandų štatgalteris
# Elžbieta (1554 m. birželio 5 d. – 1592 m. sausio 22 d.) – Prancūzijos karaliaus Karolio IX Maksimilijono žmona.
# Marija (1555 m. liepos 27 d. – 1556 m. liepos 25 d.)
# Motiejus (1557 m. vasario 24 d. – 1619 m. kovo 20 d.) – Šventosios Romos imperijos imperatorius
# sūnus (gimė miręs 1557 m. spalio 20 d.)
# Maksimilijonas III (1558 m. spalio 12 d. – 1618 m. lapkričio 2 d.) – erchercogas, Teutonų ordino didysis magistras, ir Prūsijos administratorius.
# Albertas VII (1559 m. lapkričio 15 d. – 1621 m. liepos 13 d.) – erchercogas, Ispanijos Nyderlandų štathalteris, Ispanijos infantės Izabelės Klaros Eugenijos vyras
# Vencelis (1561 m. kovo 9 d. – 1578 m. rugsėjo 22 d.) – erchercogas, Švento Joano ordino didysis prioras
# Frederikas (1562 m. liepos 21 d. – 1563 m. sausio 16 d.).

## Gyvenimo aprašymas
Ji darė didelę įtaką savo sūnums, busimiems imperatoriams Rudolfui ir Matisui. Marija buvo pavydi katalikė ir dažnai nesutiko su savo tolerantiškesniu vyru. Po vyro mirties 1576 metais ji grįžo į ą 1582 metais. Grįžusi ji pasakė, kad labai laiminga gyventi šalyje, laisvoje nuo eretikų.

## Nuorodos
Pupšių–Meškių miškai

**Pupšių-Meškių miškai** – miškų masyvas Lietuvoje, Rietavo savivaldybėje, 3 km į pietvakarius nuo Rietavo. Priklauso Rietavo miškų urėdijai (Rietavo girininkijai). Apima 17,5 km² plotą.

Masyvą sudaro Pupšių, Meškių, Žadvainų, Kalakutiškės miškai. Paviršius banguotas. Dirvožemiai – velėniniai jauriniai glėjiški ir velėniniai glėjiniai priemoliai bei priesmėliai. Miškų pietrytiniu pakraščiu teka Jūra, o per miškus – jos intakai: Letausas (su Vedega, Paparstu, Kliete), Rindė (su Gerupiu).

Medynai:
* eglynai: 47 %
* juodalksnynai: 21 %
* beržynai: 18 %
* pušynai: 11 %
* baltalksnynai: 3 %

Jaunuolynai sudaro 23 % medynų, pusamžiai medžiai 40 %, pribręstantys 21 %, brandūs 16 %.

Miškuose gyvena elniai, briedžiai, stirnos, šernai, lapės, kiškiai, usūriniai šunys, voverės, kiaunės, slankos, jerubės.

Pupšių-Meškių miškus kerta kelias . Miškuose ir aplink įsikūrę kaimai: Meškiai, Pupšiai, Spraudis, Žadvainai, Šiurnokai, Kalakutiškė, Pelaičiai.

## Šaltiniai
Purvių–Jonaičių miškai

**Purvių-Jonaičių miškai** – miškų masyvas šiaurės Lietuvoje, Akmenės ir Mažeikių rajonuose, 2 km į pietvakarius nuo Ventos miesto. Priklauso Mažeikių miškų urėdijai (Kairiškių ir Papilės girininkijoms). Apima 39,4 km² plotą.

Masyvą sudaro Purvių, Jonaičių, Avižlių, Užpelkių miškai. Paviršius lygus. Dirvožemiai – velėniniai jauriniai ir velėniniai glėjiški sujaurėję priemoliai bei priesmėliai. Miškais teka Ventos intakai Avižlys (su Mikliniu, Vegere, Avižupiu), Uogys.

Medynai:
* beržynai: 35 %
* eglynai: 29 %
* pušynai: 18 %
* baltalksnynai: 12 %
* drebulynai: 4 %
* juodalksnynai: 2 %

Jaunuolynai sudaro 33 % medynų, pusamžiai medžiai 51 %, pribręstantys 12 %, brandūs 4 %.

Miškuose gyvena stambieji kanopiniai žvėrys (elniai, briedžiai, stirnos, šernai), lapės, kiškiai, usūriniai šunys, voverės, kiaunės. Didžioji miškų dalis patenka į Ventos regioninį parką.

Miškuose ir aplink įsikūrę kaimai: Ramoniškė, Žalionė, Šiurkiškės, Avižliai, Užpelkiai, Medvalakiai, Kerežiai, Dilbyčiai, Jonaičiai II.

## Šaltiniai
Just Dance (serija)

**Just Dance** – nuo 2009 m. kuriama šokių kompiuterinių žaidimų serija. Ją kuria Prancūzijos „Ubisoft“ studija. Žaidimas kuriamas daugumai šiuolaikinių platformų – Wii, Wii U, PlayStation 3, PlayStation 4, Xbox 360, Xbox One, iOS, Android, Nintendo Switch ir Microsoft Windows. Žaidimui pavadinimas parinktas nuo Lady Gaga dainos tuo pačiu pavadinimu.

Žaidimo metu skamba pasirinkta daina ir rodomi šokių judesiai, o žaidėjas turi kuo teisingiau juos atkartoti. Kai kurios technologinės priemonės, tokios kaip Kinect, PlayStation Move, Wii Remote ir kitos, leidžia kompiuterio platformai fiksuoti tuos judesius. Serijos žaidimuose panaudotos gerai žinomos populiarių atlikėjų dainos.

Pirmajame „Just Dance“ žaidime, išleistame 2009 m., žaidėjas galėjo rinktis ir šokti pagal 32 dainas. Ši versija tapo geriausiai parduodamu kompiuteriniu žaidimu 2010 m. Jungtinėje Karalystėje.

Antroji „Just Dance 2“ dalis buvo išleista 2010 m. spalį. Jame buvo 40 naujų dainų bei galimybė kai kurias jų šokti tuo pačiu metu 8 asmenims.

Trečioji dalis, išleista 2011 m., vėl pasiekė puikius pardavimus ir tapo geriausiai parduodamu kompiuteriniu žaidimu pasaulyje po „Call of Duty: Modern Warfare 3“. Naujojoje dalyje buvo apie 40 naujų dalių.

„Just Dance 4“, išleista 2012 m. pabaigoje, buvo prieinama ir Wii U platformos žaidėjams.

Vėliau kasmet „Just Dance“ buvo leidžiamas kas metus ir pavadinimas atitiko metus. Naujausia versija buvo išleista 2017 m. pabaigoje ir vadinosi „Just Dance 2018“.

## „Just Dance“ pardavimai
2014 m. pradžioje „Just Dance“ serijos žaidimų bendri pardavimai siekė 50 mln. vnt. Pagal vgcharts.com suvestinę 2015 m. serijos pardavimai viršijo 54 mln. vnt. Serijos žaidimai buvo ypač populiarūs „Nintendo Wii“ konsolei (pirmieji serijos žaidimai išleisti tik šiai konsolei). Iš jų:
* „Just Dance“ pardavimai vertinami 7,21 mln. vnt. tiražu Wii konsolei;
* „Just Dance 2“ − 9,46 mln. vnt. tiražu Wii konsolei;
* „Just Dance Kids“ − 2,25 mln. vnt. tiražu Wii konsolei;
* „Just Dance 3“ − 10,14 mln. vnt. tiražu Wii konsolei ir 2,01 mln. vnt. Xbox 360 konsolei;
* „Just Dance 4“ − 6,79 mln. vnt. tiražu Wii konsolei ir 1,16 mln. vnt. Xbox 360 konsolei;
* „Just Dance 2014“ − 3,63 mln. vnt. tiražu Wii konsolei ir 0,95 mln. vnt. Xbox 360 konsolei;
* „Just Dance 2015“ − 1,96 mln. vnt. tiražu Wii konsolei;
* „Just Dance 2016“ –
* „Just Dance 2017“ –
* „Just Dance 2018“ –
* „Just Dance 2019“ –

## Išnašos

## Nuorodos
* Žaidimo svetainė
Just Dance 2016

**Just Dance 2016** – „Just Dance“ kompiuterinių žaidimų serijos dalis, išleista 2015 m. spalio 20 d. Šią dalį kūrė Prancūzijos „Ubisoft“ studija Wii, Wii U, PlayStation 3, PlayStation 4, Xbox 360 ir Xbox One platformoms. Tai yra septintoji „Just Dance“ serijos dalis.

Kaip ir kitose serijos dalyse, šioje žaidėjas pasirenka norimą dainą ir šokdamas bando atkartoti ekrane rodomus judesius. Žaidėjas yra vertinamas taškais pagal atkartojimo tikslumą. Šioje dalyje palaikomos visos konsolių judesių kameros – Kinect (Xbox 360 ir Xbox One), PlayStation Camera (PS4), PlayStation Move (PS3 ir PS4) ir Wii Remote (Wii ir Wii U). Taip pat žaidėjams yra suteikiama galimybė šokti su savo išmaniuoju telefonu įsirašius atitinkamą programėlę.

Šioje dalyje žaidėjams suteikiama galimybė surinktus taškus palyginti su kitais žaidėjais visame pasaulyje.

## Išnašos

## Nuorodos
* Žaidimo svetainė
Ulrika Eleonora

**Ulrika Eleonora** (; 1688 m. sausio 23 d. – 1741 m. lapkričio 24 d.) – Švedijos karalienė, valdžiusi 1718–1720 metais. Karolio XI ir Ulrikos Eleonoros Danės duktė, Karolio XII jaunesnioji sesuo.

## Biografija

Ulrika Eleonora gimė 1688 m. sausio 23 d. Stokholmo pilyje. Vaikystėje Eleonorai skyrė daug mažiau dėmesio, nei vyresniajai seseriai Jadvygai Sofijai.

1714 metais įvyko Ulrikos Eleonoros ir Frydricho Hesen-Kaselio sužadėtuvės, o metais vėliau, 1715 m. kovo 24 d., jų vestuvės.
Iki to laiko dėl susidėjusių aplinkybių princesė tapo asmeniu, su kurios nuomone teko skaitytis. Karolis XII tada buvo Turkijoje, ir po Hedvygos Sofijos mirties 1708 metais Ulrika Eleonora liko vienintele švediškos karališkos šeimos atstove, jei neskaitytume jos tėvo motinos Jadvygos Eleonoros Holštein-Gotorp.

1712 metų pabaigoje – 1713 metų pradžioje karalius ketino Ulriką Eleonorą padaryti laikina valstybės regente, tačiau šis planas nebuvo įvykdytas. Tačiau, karaliaus taryba, bandant gauti jos paramą, įtikino princesę dalyvauti posėdžiuose.

Mirė Ulrika Eleonora 1741 m. lapkričio 24 d. nepalikusi palikuonių.

## Literatūra
* Nordisk familjebok. B. 30. Stockholm, 1920.
## Nuorodos